钦定古今图书集成/明伦汇编/官常典/第537卷 > 陈旭
## 钦定古今图书集成/明伦汇编/官常典/第537卷 > 陈旭

按《明外史徐忠传》：“旭，全椒人。父彬，从太祖为指挥佥
事。旭嗣官为会州卫指挥同知，举城降燕，从徇滦河，
功多。力战真定，守德州，盛庸兵大至，弃城走，燕王置
不问。从入金川门，封云阳伯，予世袭。从英国公辅征
交阯，为右参将。师还，加禄五百石，赉甚厚。已而陈季
扩叛，复从辅往剿。辅还，又命副沐晟。以疾卒于军。”